Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo /* COM/2014/0141 final - 2014/0080 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Siekiant užtikrinti būtiną vidaus rinkos teisinį saugumą ir vientisumą, EEE jungtinis komitetas turi įtraukti visus susijusius ES teisės aktus į EEE susitarimą kuo greičiau po jų priėmimo. Šio jungtinio komiteto sprendimo projekto tikslas – į EEE susitarimą įtraukti programą „Horizontas 2020“. Tai leistų EEE narėmis esančioms ELPA valstybėms išnaudoti visas šios didžiausios ES mokslinių tyrimų ir inovacijų programos, kurios 7 metų (2014–2020 m.) biudžetas yra beveik 80 mlrd. EUR, teikiamas galimybes. EEE narėmis esančių ELPA valstybių dalyvavimas programoje „Horizontas 2020“ turės poveikio biudžetui, nes šios šalys ne tik dalyvaus įgyvendinant iniciatyvas pagal šią programą, tačiau taip pat finansiškai prie jos prisidės. Dėl šios priežasties šis jungtinio komiteto sprendimo projektas turi būti priimtas kaip Tarybos sprendimas. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Programos „Horizontas 2020“ įtraukimo poveikis Ankstesnės bendrosios programos įtrauktos į EEE susitarimo 31 protokolo 1 straipsnio 5 dalį. Remiantis šia nuostata, pagal bendrąsias programas priimtiems aktams taip pat taikomos to straipsnio nuostatos. Tokiu būdu įtraukus programą nauda buvo didelė, nes nereikėjo atskirai įtraukti kiekvieno su programomis susijusio akto ir taip išvengta papildomų veiksmų ir procedūrų. Todėl tokie aktai, kuriais nustatomos konkrečios programos ir dalyvavimo bendrosiose programos ir jų rezultatų sklaidos taisyklės, nebuvo atskirai įtraukti į EEE susitarimą. Jungtinio komiteto sprendimo projektu taikomas toks pat įtraukimo būdas, todėl jame pateikta nuostata dėl programos „Horizontas 2020“ pagrindų reglamento įtraukimo į 1 straipsnio 5 dalį. Reglamentas (EB) Nr. 294/2008[1] dėl Europos inovacijos ir technologijos instituto įsteigimo įtrauktas į EEE susitarimo 31 protokolo 1 straipsnio 11 dalį. Reglamentas buvo iš dalies pakeistas Reglamentu (ES) Nr. 1292/2013, ir šis pakeitimas turi būti įtrauktas į EEE susitarimą. Todėl jungtinio komiteto sprendimo projekte pateikta nuostata, kuria į 1 straipsnio 11 dalį įtraukiamas iš dalies keičiantis aktas. 3. TEISINIAI PASIŪLYMO ASPEKTAI 2013 m. gruodžio 11 d. Europos Parlamento ir Tarybos reglamentas (ES) Nr. 1291/2013, kuriuo sukuriama bendroji mokslinių tyrimų ir inovacijų programa „Horizontas 2020“ (2014–2020 m.) ir panaikinamas Sprendimas Nr. 1982/2006/EB[2]. 2013 m. gruodžio 11 d. Europos Parlamento ir Tarybos Reglamentas (ES) Nr. 1292/2013, kuriuo iš dalies keičiamas Reglamentas (EB) Nr. 294/2008 dėl Europos inovacijos ir technologijos instituto įsteigimo[3]. Komisija teikia EEE jungtinio komiteto sprendimo projektą, kad Taryba priimtų atitinkamą Sąjungos poziciją. Komisija tikisi galėsianti pateikti ją EEE jungtiniame komitete artimiausiu metu. 4. POVEIKIS BIUDŽETUI EEE narėmis esančios ELPA valstybės dalyvauja programoje „Horizontas 2020“ ir naudojasi finansavimo galimybėmis, kaip nustatyta EEE susitarimo VI dalyje. Be to, EEE narėmis esančios ELPA valstybės finansiškai prisideda prie šios programos, kaip nustatyta EEE susitarimo 82 straipsnyje. 2014/0080 (NLE) Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 173 straipsnio 3 dalį ir 182 straipsnio 1 dalį kartu su 218 straipsnio 9 dalimi, atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos[4], ypač į jo 1 straipsnio 3 dalį, atsižvelgdama į Europos Komisijos pasiūlymą, kadangi: (1) Europos ekonominės erdvės susitarimas[5] (toliau – EEE susitarimas) įsigaliojo 1994 m. sausio 1 d.; (2) pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, jo 31 protokolą; (3) EEE susitarimo 31 protokole nustatytos konkrečios bendradarbiavimo konkrečiose srityse, nesusijusiose su keturiomis laisvėmis, nuostatos; (4) tikslinga išplėsti EEE susitarimo susitariančiųjų šalių bendradarbiavimą įtraukiant 2013 m. gruodžio 11 d. Europos Parlamento ir Tarybos reglamentą (ES) Nr. 1291/2013, kuriuo sukuriama bendroji mokslinių tyrimų ir inovacijų programa „Horizontas 2020“ (2014–2020 m.) ir panaikinamas Sprendimas Nr. 1982/2006/EB[6]; (5) tikslinga išplėsti EEE susitarimo susitariančiųjų šalių bendradarbiavimą įtraukiant 2013 m. gruodžio 11 d. Europos Parlamento ir Tarybos reglamentą (ES) Nr. 1292/2013 kuriuo iš dalies keičiamas Reglamentas (EB) Nr. 294/2008 dėl Europos inovacijos ir technologijos instituto įsteigimo[7]; (6) todėl EEE susitarimo 31 protokolas turėtų būti iš dalies pakeistas, kad bendradarbiavimas būtų išplėstas nuo 2014 m. sausio 1 d.; (7) Sąjungos pozicija EEE jungtiniame komitete turėtų būti grindžiama pridedamu sprendimo projektu, PRIĖMĖ ŠĮ SPRENDIMĄ: 1 straipsnis Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo pakeitimo, grindžiama prie šio sprendimo pridedamu EEE jungtinio komiteto sprendimo projektu. 2 straipsnis Šis sprendimas įsigalioja jo priėmimo dieną. Priimta Briuselyje Tarybos vardu Pirmininkas [1] OL L 97, 2008 4 9, p. 1. [2] OL L 347, 2013 12 20, p. 104. [3] OL L 347, 2013 12 20, p. 174. [4] OL L 305, 1994 11 30, p. 6. [5] OL L 1, 1994 1 3, p. 3. [6] OL L 347, 2013 12 20, p. 104. [7] OL L 347, 2013 12 20, p. 174.